વિનસઃ ‘૨૦૭૦ની સાલ એવી આવી કે પૃથ્વી ઉપર સૌથી વધુ વસ્તી મુસ્લિમોની થઇ ગઈ. યુરોપ, અમેરિકા, ભારત, એશિયા બધે જ મુસ્લિમો હતા, બહુમતીમાં હતા. મેં તને હમણાં કહ્યું એમ બહુમતી-લઘુમતીની વાસ્તવિકતા નહિ, પણ એના કાલ્પનિક ડરનો અહેસાસ માણસને કોરી ખાય છે. ત્યારે પણ એ જ થયું. આમ પણ બધા દેશોની સરકારોની રાજસત્તા નાનપણથી કમ્પ્યૂટર અને સેલફોન સાથે જન્મેલા સત્તાધીશોના હાથમાં હતી. એટલે અમારા સમયમાં પણ જેને ભવ્ય ભૂતકાળ કહેવાતો એવા ભૂતકાળના અબ્રાહમ લિંકન કે નેહરુ જેવા ઠાવકા વડાઓનો દૌર ખતમ થઇ ગયેલો. હવે તો ફાઈવ-જી યુગમાં જન્મેલા સુપરફાસ્ટ પેઢીના વડાઓ રાજ કરતા હતા. તેમની પાસેથી પરિપક્વતાની આશા રાખવી અઘરી હતી.’